ศบค. ยืนยัน รัฐบาลไม่ได้บังคับให้เจ้าของกิจการ ร้านค้า ต้องลงทะเบียนในแพลตฟอร์ม www.ไทยชนะ.com แต่เป็นการขอความร่วมมือเท่านั้น
ศบค. ยืนยัน รัฐบาลไม่ได้บังคับให้เจ้าของกิจการ ร้านค้า ต้องลงทะเบียนในแพลตฟอร์ม www.ไทยชนะ.com แต่เป็นการขอความร่วมมือเท่านั้นนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวยืนยันว่า รัฐบาลไม่ได้บังคับให้ผู้ประกอบการ หรือร้านค้าทั่วไปต้องลงทะเบียนในแพลตฟอร์ม www.ไทยชนะ.com แต่เป็นการขอความร่วมมือ ซึ่งจะเป็นประโยชน์และส่งผลดีต่อประชาชนและเจ้าของกิจการ ที่จะได้รับทราบถึงความหนาแน่นของผู้ใช้บริการในสถานที่นั้นๆ ขณะเดียวกันจะทำให้ง่ายต่อการเข้าไปติดตามตามตรวจสอบเพื่อให้เป็นไปตามมาตรการเฝ้าระวัง สำหรับข้อดีของแพลตฟอร์มดังกล่าว หากพบผู้ใช้บริการเป็นกลุ่มเสี่ยง ระบบจะจำกัดคนเพื่อตรวจหาเชื้อได้และสามารถเข้ารับการตรวจโดยไม่ต้องเสียค่าใช้จ่าย ซึ่งจะช่วยรัฐประหยัดงบประมาณในการตามตรวจผู้ติดเชื้อด้วย นอกจากนี้ ยังเปิดสายด่วน 1119 และแอปพลิเคชันไลน์ ไทยชนะ เพื่อใช้เป็นช่องทางสื่อสารให้ประชาชน หรือเจ้าของกิจการที่มีปัญหาได้ติดต่อสอบถามรายละเอียด พร้อมยืนยัน แอปพลิเคชันไลน์ ไม่ใช่ไลน์ที่ใช้สำหรับการเข้าร้าน หรือลงทะเบียน แต่ใช้สำหรับถาม-ตอบ เพียงเท่านั้น